सुख शांति के लिए और महामारी से बचने मां मनकीनम्मा दिवस पर निकाली कैंप से रैली
भिलाई|मोहल्ले कि सुख शांति एवं महामारी, दैवीय प्रकोप से बचाने के लिए तेलुगु पारा कैंप टू में मां मनकीन्नमा दिवस का आयोजन किया गया। इस अवसर पर सुबह से ही मात की रैली निकाली गई। जो गाजे बाजे के साथ हनुमान मंदिर से होते हुए मनकीनम्मा मंदिर पहुंची।
इस अवसर पर माता की अगुवाई के लिए मोहल्ले वासियों ने देवी यात्रा का स्वागत हल्दी पानी एवं अपने आंचल से किया। पूरे मोहल्ले एवं मंदिर परिसर को भव्य लाइटिंग एवं फूलों से सजाया गया। इसके साथ ही तोरण एवं नीम के पत्तों से पूरे रास्ते की आकर्षक सजावट की गई। कार्यक्रम में काफी संख्या में तेलुगु समाज एवं मोहल्ले वासियों ने हिस्सा लिया। इस अवसर पर शाम को भंडारा एवं महाप्रसाद वितरण का भी आयोजन हुआ। कार्यक्रम प्रमुख अप्पल नायडू समाज सेवी एवं संचालन यरैय्या, चिन्ना राव, शंकर, कामेश, राजू, श्रीनू, सीमा चरण,राम अम्मा, सयया राव, सत्यम, येलम्मा, भारती, यशोदा, ने मिलकर किया।
अन्न भोग जावा का अर्पण
माता के मंदिर स्वागत के बाद विशेष रुप से जावा भोग बनाया गया। इस भोग में गुड़ एवं चावल की खीर बनाई जाती है।
आंध्रा से आई ग्राम देवी
मां मनकीनम्मा कि मूर्ति को उठाने के लिए आंध्रा से विशेष रुप से ग्राम देवी आई। जिनके द्वारा देवी को पूरी यात्रा भर उठाया गया। बताया कि आयोजन में ग्राम देवी का विशेष महत्व होता हैं। मनकीनम्मा पूजा सिकापलम जिला के पंडित पीएसो राव ने किया।
गुरुवार को 2 तेलुगू मोहल्ला से रैली निकाली गई।
hin_Deva hin_Deva hin_Deva mar_Deva hin_Deva awa_Deva hin_Deva awa_Deva